SAITUALAH BAWRHSAP HOVIN DISTRICT SPORTS COMMITTEE THUKHAWM,"1161/2024-2025 Dated Saitual the 12th July 2024: Vawiin khan Saitual District Sports Committee chu Dr Lalngura Tlau,Saitual Bawrhsap leh SDSC Chairman ni bawk hovin DC Conference Room-ah an thukhawm a, Saitual a Multipurpose/Sports Centre sakna hmun tur leh association atanga dilna lo lut chungchang sawiho a ni. Saitual DC Dr Lalngura Tlau chuan kalkhawmte hnenah lawmthu sawiin Saitual District tana nasa lehzuala ngaihtuahna seng turte, rilru lai tak pu chung leh khawtlang mipuiten an chhawr zui theih tur atana tha ber zel ngaihtuah ran turin kalkhawmte a chah a, sum lokal ang angte pawh tangkai taka hman zel anih theih nan theihtawp chhuaha ngaihtuahna seng thin turin a chah bawk. Meeting-ah hian Multipurpose Hall/Sports Centre sakna tur atana ruahmanna lo awm tawh, Minister hova en tawh chu ngaihtuah zui a ni a, Saitual VC I Area -a hmun awl chu Multipurpose Sports Centre sakna atan a rem tih tlan a ni a, hemi atan hian Consultancy Firm te pawh biak fel anih tawh thu leh DPR pawh siam mai theih a nih tawh thu chairman chuan a sawi bawk. Hei bakah hian District Sports Committee hnuaia Saitual District Riffle Associationte’n 15th Mizoram State Shooting Championship neih zawh taka an senso phuhrukna leh Saitual District Wrestling Accociation-te’n, 7th Inter- District Wrestling Championship cum Mizo Inchai Title neih tur puala infiammite kalna senso atana dilna an thlen chu District Sports Committee chuan a rem tih sak bawk. 15th Mizoram State Shooting championship neih zawh takah Saitual District Riffle Association-te hian medal 9 an la a ni. He meeting ah hian District Sports Committee members te an tel tha hle a, anni bakah hian Ex-Officio member engemaw zat an tel thei  a ni. Attachment Loading attachment...",Dated: 12 th Jul 24 2:27 PM,https://dipr.mizoram.gov.in/post/saitualah-bawrhsap-hovin-district-sports-committee-thukhawm